ยอดรูดปรื๊ดเดี้ยง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ไทยพาณิชย์เซ็งปิดราชประสงค์ 2สัปดาห์จ่ายผ่านบัตรหด10%
โพสต์ทูเดย์ — บัตรเครดิตหงอย ปิดราชประสงค์ 2 สัปดาห์ ยอดใช้จ่ายผ่านบัตรหดแล้ว 510% 
นายรุ่งเรือง สุขเกิดกิจพิบูลย์ ผู้ช่วยกรรมการผู้จัดการใหญ่ ธนาคารไทยพาณิชย์ เปิดเผยว่า ยอมรับว่าขณะนี้ยอดใช้จ่ายผ่านบัตรเครดิตเฉพาะหมวดจับจ่ายสินค้าในห้างสรรพสินค้าบริเวณราชประสงค์ปรับตัวลดลง 510% เมื่อเทียบจากช่วงเดียวกันปีก่อน หลังจากมีการปิดถนนราชประสงค์กว่า 2 สัปดาห์
นายรุ่งเรือง กล่าวว่า แม้ลูกค้าจะหันไปใช้จ่ายผ่านห้างสรรพสินค้าบริเวณอื่น เช่น สุขุมวิท แต่เมื่อหักกลบแล้วยังพบว่าการใช้จ่ายผ่านบัตรเครดิตหมวดจับจ่ายในห้างสรรพ สินค้าลดลงอยู่ เนื่องจากห้างฯ ย่านราชประสงค์มีระดับราคาสูง 
“ตอนนี้ห้างสรรพสินค้าที่อยู่รอบนอกมียอดใช้จ่ายเพิ่ม แต่ไม่สามารถทดแทนส่วนที่หายได้ เพราะความหลากหลายสถานที่ช็อปปิ้งยังไม่เท่าราชประสงค์” นายรุ่งเรือง กล่าว
นายรุ่งเรือง กล่าวอีกว่า ขณะนี้ยังไม่ถึงขั้นออกรายการพิเศษร่วมกับห้างสรรพสินค้ารอบนอก เพราะปัจจุบันก็มีกิจกรรมส่งเสริมการขายร่วมกันอยู่แล้ว เพียงแต่มองไปข้างหน้าว่า หากกลุ่มผู้ชุมนุมคืนพื้นที่ถนนราชประสงค์ ธนาคารคงมีการทำกิจกรรมส่งเสริมการขายร่วมกับห้างสรรพสินค้าบริเวณราชประสงค์แน่ อย่างน้อยก็เป็นการช่วยผู้ประกอบการ และช่วยเพิ่มยอดจับจ่ายผ่านบัตรเครดิตด้วย
อย่างไรก็ดี ขณะนี้ยังมีตัวช่วยจากยอดใช้จ่ายในต่างประเทศเพิ่มขึ้น เนื่องจากคนไทยไปเที่ยวต่างประเทศมาก ทั้งจากค่าเงินบาทที่แข็งค่า และสถานการณ์ในประเทศไม่อำนวย
นายชาติชาย พยุหนาวีชัย รองกรรมการผู้จัดการ ธนาคารกสิกรไทย กล่าวว่า ปริมาณการใช้จ่ายผ่านบัตรเครดิตอาจปรับตัวลดลงในเดือนนี้ เนื่องจากการปิดห้างสรรพสินค้าบริเวณราชประสงค์ ขณะที่ห้างสรรพสินค้าที่อยู่ในเมืองก็อาจได้รับผลกระทบไปด้วย เพราะลูกค้าเกรงไม่ปลอดภัย แต่หากเป็นห้างสรรพสินค้ารอบนอก เช่น พระราม 3 พระราม 2 บางแค จะมีลูกค้ามากขึ้น 
นอกจากนี้ ยังมีผลทางจิตวิทยา เมื่อสถานการณ์เป็นอย่างนี้ ก็ยิ่งทำให้ลูกค้าไม่อยากจับจ่ายสินค้าฟุ่มเฟือย หรือสินค้าราคาแพง จะเน้นจับจ่ายสินค้าในหมวดปัจจัย 4 มากกว่า ธนาคารจะยังไม่มีกิจกรรมการตลาดพิเศษออกมาในช่วงนี้ เพราะต้องรอให้สถานการณ์ในช่วงนี้มีความชัดเจนก่อน โดยเฉพาะช่วง 2 สัปดาห์จากนี้ว่าจะมีเหตุการณ์รุนแรงหรือไม่ 
นายธวัชชัย ธิติศักดิ์สกุล รองประธานเจ้าหน้าที่บริหารอาวุโส สายงานธุรกิจบัตรเครดิต บริษัท บัตรกรุงไทย (เคทีซี) กล่าวว่า ยอดใช้จ่ายผ่านบัตรเดือน มี.ค. เพิ่มขึ้นจาก 4,700 บาทต่อคน เป็น 5,800 บาทต่อคน เนื่องจากเป็นช่วงฤดูกาลท่องเที่ยว อีกทั้งเป็นช่วงที่คนไทยไปเที่ยวต่างประเทศมากกว่าปีก่อน จึงเชื่อว่ายอดใช้จ่ายผ่านบัตรเครดิตในเดือน เม.ย. คงไม่ได้รับผลกระทบจากการปิดห้างสรรพสินค้าย่านราชประสงค์